club47031643
Алтай Јан' Ак Јан'(Улаган)Кудайдын бичимелдери

Алтайымды айландым
Агару менин' јерим
Эне Алтай Улаган
Улу улаган
Улалып барган јўрўм
Ўзўўн јўрўмнин ' учурын
Он'добогон албаты
Азыйгы öйдö
Öбöкöлöр јўрген тушта
Улаганнын' калыгы
Казыр албаты болгон
Канча јуу – чакка
Казырланып – кандыгып
Јер Алтайын корыган
Јер Энезин кемге де 
Јерсинерге бербеген
Јўрўм – салым кысканбастан'
Јуу – чактан' аргаданган
Кату сыркынду калык болгон
Эмдиги бу öйдö
Албатымды таныбайдым
Алтай ичин кöрўп ыйлайдым
Кандый коркышту ўрелген
Кандый коркышту јудаган
Баш билинип баскан
Балыр јўрўмду калык
Балтыр – тежик балдарыс
Баштактанган јўргилери
Анда – мында мылтык бычак
Јеткер јен' алдында
Кемнин' де санаазына кирбейт

Кем де он'добойт
Крест тургускан деп албатыга
Тирўзине де öлгöнине де
Деремне ичинде
Тирўзи ле öлгöндöри
Ончо кожо кожулган
Он'доп болбойт албаты
Јеткерлер кайдан' болуп јат
Аайлап болбойт бу улус
Серикпени ле айланат
Седен' абыстар кööршкöн
Калјў ўндерин јайат
Серикпенин' шан'ынан'
Алтайдын' јўреги он'тойт
Кайда ла кресттер
Кайда ла сўрўл
Кайдаар тўшкен албаты
Баскын – тоскын туристтер
Кайдан' ла келет
Бастыра быјарлап јўре бергилейт
Кезедер, айдар кижи чыкпайт
Ай – уй деп токтодоры јок
О-о, баш болзын
Канайдар, канайдар
Улу албаты ууларган
Узуун јўрўмди кыскарткан
Алтайым деп ачыбас
Јер Энем деп сыстабас
Канай тöмöн тўшкен
Алтай Кудай барын
Он'доп болбос канайткан
Оору – јоболго бастырып
Кату каруузын алып

Нени де он'добос эмтир не
Баш ла болзын баш болзын
Бажын иштетпес калык болуп калт
Калапту јўрўмге темиккен
Кызыл кан кöптöп јат
Кызалан' јўрўм келип јат
Кыл бажында јўрўмдў
Тын кыйышкан албаты 
Öлўм – јидим ээчий – теечий
Ондый ла болор деп темиккен
Баш болзын Баш болзын
Ырада кöрöр јўрÿм јок
Јанындазын да он'догылабайт
Шыра да ажыра аайлабас та
Туйукталгандары бу эмей
Туманда немедий астыккан
Аза бергендерин де сеспейт
Астап та барааткандарын билбейт
Баш ла болзын баш болзын
Оро турган Јайааныс
Ўч Курбустан Кудайыс